open-index/open-wikipedia-markdown huggingface dataset:
გირევის კოშკი

**გირევის კოშკი** — კოშკი თუშეთში, ნასოფლარ გირევის დასავლეთით 0,5 კილომეტრზე, კლდეზე. განეკუთვნება გვიანდელ შუა საუკუნეებს.

იგი ხუთსართულიანია (4,2 X 3,9 მ, სიმაღლე 18,3 მ), ზემოთკენ შევიწროვებული, ნაგებია ფიქლით. წყობა მშრალია. კოშკის პირველი და ზედა სართული შეკრული კამარითაა გადახურული, დანარჩენების კი, ხის კოჭებს დაყრდნობილი ბრტყელი გადახურვა ჰქონია. კოშკში შესასვლელი პირველი სართულის სამხრეთ კედელშია - მიწიდან 2,1 მეტრის სიმაღლეზე. კარი ბრტყელი თაღითაა გადახურული. სართულის დანარჩენ კედლებში თითო სათოფურია. პირველი სართულის ქვემოთ ყრუკედლებიანი დაბალი სათავსია. პირველი სართული მეორე სართულთან, კამარაში მოწყობილი სწორკუთხა ხვრელითაა დაკავშირებული. მეორე სართულის სამხრეთ კედელში სარკმელია, დანარჩენ კედლებში – თითო სათოფური. მესამე და მეოთხე სართულების გადაწყვეტა მეორის ანალოგიურია. მეხუთე სართულს ყოველ მხარეს, ქვის კონსოლზე დაყრდნობილი თითო სწორკუთხა მაშიკული აქვს, რომელთა ზემოთ ისრულთაღოვანი სარკმელი „სამზირი“ გრძელდება.

კოშკის ოთხივე ფასადზე, III და IV სართულის დონეზე, ჭადრაკულად განლაგებული კვადრატული ნიშებით გამოყვანილი პატარა რომბებია. აღმოსავლეთ, დასავლეთ და ჩრდილოეთ ფასადებზე ოთხ-ოთხი ასეთი რომბია, ხოლო სამხრეთ ფასადზე - სამი. კოშკს საფეხურებიანი პირამიდისებრი გადახურვა აქვს.

საქართველოს პრეზიდენტის ბრძანებულების თანახმად კოშკს 2006 წელს მიენიჭა ეროვნული მნიშვნელობის კულტურის უძრავი ძეგლის კატეგორია.

## ლიტერატურა 
## სქოლიო
კატეგორია:ეროვნული მნიშვნელობის კატეგორიის კულტურის უძრავი ძეგლები
კატეგორია:ახმეტის მუნიციპალიტეტის კოშკები
კატეგორია:თუშეთი
ინდურთის კოშკი

**ინდურთის კოშკი** — კოშკი კახეთის მხარეში ახმეტის მუნიციპალიტეტში ნასოფლარ ინდურთის თავზე, ჩრდილო-აღმოსავლეთით, კლდოვანი მთის ფერდობზე. განეკუთვნება გვიანდელ შუა საუკუნეებს.

კოშკი ხუთსართულიანია, ზემოთკენ შევიწროვებული. ნაშენია ფიქლის მშრალი წყობით. ძეგლი ძლიერ დაზიანებულია: ჩამონგრეულია სახურავი და სართულშუა გადახურვა, მონგრეულია მეხუთე სართულის კედლების დიდი ნაწილი.

პირველ სართულზე (7 X 7 მ) შესასვლელი დასავლეთიდანაა. სართულის სამხრეთ კედელში ორი თაღოვანი სარკმელია, მეორე სართულის აღმოსავლეთ კედელში თაღოვანი კარია, კარის ჩრდილოეთით — ერთი სათოფური. მსგავსი ორ-ორი სათოფურია დასავლეთ და ჩრდილოეთ კედლებში. სამხრეთ კედელში ორი თაღოვანი სარკმელია. მესამე სართულის სამხრეთ კედელში ორი თაღოვანი სარკმელია, დანარჩენ კედლებში — ორ-ორი სათოფურია. მეოთხე სართულის სამხრეთ კედელში ერთი თაღოვანი სარკმელი და ერთი სათოფურია, დანარჩენ კედლებში, სხვადასხვა დონეზე, სათოფურებია განლაგებული. მეხუთე სართულის კედლებიდან მცირე ნაწილიღაა დარჩენილი. სამხრეთ და აღმოსავლეთ კედლებს სალოდეების კვალი შემორჩა.

საქართველოს პრეზიდენტის ბრძანებულების თანახმად კოშკს 2006 წელს მიენიჭა ეროვნული მნიშვნელობის კულტურის უძრავი ძეგლის კატეგორია.

## ლიტერატურა 
## სქოლიო
კატეგორია:ეროვნული მნიშვნელობის კატეგორიის კულტურის უძრავი ძეგლები
კატეგორია:ახმეტის მუნიციპალიტეტის კოშკები
კატეგორია:თუშეთის ციხესიმაგრეები
მატნის გუმბათოვანი საყდარი

**მატნის გუმბათოვანი საყდარი** — ეკლესია კახეთის მხარის ახმეტის მუნიციპალიტეტის სოფელ მატნის ჩრდილო-აღმოსავლეთით 8-9 კილომეტრზე, მდინარე კურტანაძეულის ხეობაში. თარიღდება IX საუკუნის მეორე ნახევრით. 

ეკლესია ჯვარ-გუმბათოვანი ნაგებობაა (8,9 X 8,7 მ, მინაშენიანად 13,8 X 8,7 მ), ნაგებია რიყის ქვით და შირიმით. ძეგლზე 1978-1982 წლებში ჩატარდა აღდგენითი სამუშაოები. კედლები გაიწმინდა მცენარეებისაგან; კედლების და გუმბათის გადახურვების ბზარები ამოივსო ცემენტის ხსნარით; აღდგა სამხრეთ მკლავის კამარის ჩამონგრეული ნაწილი, ფასადებზე კუთხეები, ლავგარდანი და საპირე წყობა.

ეკლესიაში შესასვლელი ჩრდილოეთიდან და სამხრეთიდანაა. ორივე კარი გარედან სწორკუთხაა, შიგნიდან — თაღოვანი. აღმოსავლეთით ღრმა ნალისებრი აბსიდია, რომლის ღერძზე ერთი თაღოვანი სარკმელია, სარკმლის ორივე მხარეს თითო მცირე ოთხკუთხა ნიშია. საკურთხევლის გვერდებზე სამკვეთლო და სადიაკვნეა, რომლებსაც აღმოსავლეთით თითო სარკმელი აქვთ, დასავლეთით — კარი. ნაგებობის ცენტრალურ ნაწილში აღმართულია მაღალი გუმბათი, რომელიც აღმოსავლეთით აბსიდის შვერილებს, ხოლო დასავლეთით ორ თავისუფლად მდგომ ბურჯს ეყრდნობა. გუმბათქვეშა ბურჯები და აბსიდის შვერილები ერთმანეთთან ორსაფეხურიანი ნახევარწრიული თაღებითაა შეერთებული. თაღები მარტივპროფილიან კაპიტელებს ეყრდნობა. თაღებს შორის საფეხურიანი ტრომპებით იქმნება გუმბათქვეშა წრე, რომელზეც დგას გუმბათის ყელი. ეკლესიის ფუძეს რელიეფური ლილვი შემოუყვება. გუმბათის ყელში, ფუძიდან საკმაოდ მაღლა, ოთხი ვიწრო სარკმელია. ნაგებობის მკლავები გადახურულია ნახევარწრიული კამარებით.
ეკლესიას სამხრეთითა და ჩრდილოეთით მინაშენები აქვს. ორივე მინაშენი გეგმით სწორკუთხაა. აღმოსავლეთით ორივეს ნალისებრი აბსიდი აქვს. ჩრდილოეთ მინაშენში შესასვლელი ჩრდილოეთიდანაა. მის აბსიდში ერთი მცირე სარკმელია. სამხრეთ მინაშენი ეკლესიაზე მოკლეა. აქ შესასვლელი სამხრეთიდანაა. კედლებს საფეხური გასდევს. ჩრდილო-დასავლეთ კუთხესთან ღრმა ნიშია.

ფასადებზე კარ-სარკმლებს თვალსაჩინოს ხდის ქვის წყობა. გუმბათის ყელის წახნაგები შემკულია ღრმა ნალისებრი თაღებით დასრულებული თაღედით. ეკლესიას დახრილი სიბრტყისა და ლილვისგან შედგენილი ორსაფეხურიანი ლავგარდანი აქვს.

მატნის გუმბათოვან საყდარს 2006 წლის, საქართველოს პრეზიდენტის ბრძანებულების თანახმად მიენიჭა   ეროვნული მნიშვნელობის კულტურის უძრავი ძეგლის კატეგორია.

## ლიტერატურა 
## სქოლიო
კატეგორია:ეროვნული მნიშვნელობის კატეგორიის კულტურის უძრავი ძეგლები
კატეგორია:ახმეტის მუნიციპალიტეტის ტაძრები
კატეგორია:IX საუკუნის ეკლესიები
ანორთოკლაზი

**ანორთოკლაზი** — მინდვრის შპატების ჯგუფის მინერალი. ქიმიური შედგენილობა (Na,K)AlSi3O8. კრისტალდება ტრიკლინურ სინგონიაში. მიკროკლინისგან, ორთოკლაზისგან და სანიდინისგან განსხვავდება ოპტიკური კონსტანტითა და რენტგენური მახასიათებლებით. გვხვდება ნატრიუმით მდიდარ ვულკანურ ქანებსა და ჰიპაბისალურ ინტრუზიულ სხეულებში. გავრცელებულია იტალიაში, გერმანიაში, შოტლანდიაში, ნორვეგიაში, კენიაში, ნიგერიაში, ავსტრალიასა და ანტარქტიდაში. ანორთოკლაზი პირველად აღწერეს ანდეზიტურ ლავებში კუნძულ პანტელერიაზე 1885 წელს.

## იხილეთ აგრეთვე 
* მინერალების სია

## რესურსები ინტერნეტში 
* ანორთოკლაზი — ყველაფერი გეოლოგიის შესახებ 

კატეგორია:მინდვრის შპატები
კატეგორია:ტრიკლინური მინერალები
არჩილის მონასტერი

მინი|არჩილის მონასტერი
**არჩილის მონასტერი**, **ერწოს სიონი** — სამონასტრო კომპლექსი თიანეთის მუნიციპალიტეტის სოფელ ნადოკრის ჩრდილო-დასავლეთით 2 კმ-ზე, სიონისგორაზე. კომპლექსში შედის მიჯრით მდგარი ორი დარბაზული ეკლესია და ხუთსართულიანი კოშკი; აგრეთვე მარანი, საცხოვრებელი შენობისა და გალავნის ნაშთები. 

ნაგებობათაგან უადრესია დასავლეთით მდგარი VIII საუკუნის ეკლესია, რომლის შიგნით მდებარე სამარხი მიჩნეულია ქართლის ერისმთავრის არჩილ სტეფანოზის ძის (719-745 წწ.) საფლავად. მოგვიანებით, განვითარებულ შუა საუკუნეებში ეკლესიის ჩრდილო-აღმოსავლეთ კუთხესთან აუგიათ მეორე ეკლესია ისე, რომ მისი სამხრეთი კედელი თავდაპირველი ეკლესიის ჩრდილოეთ კედლის ხაზზე მდებარეობს და სამხრეთ-დასავლეთი კუთხით ეკლესიის ჩრდილო-აღმოსავლეთ კუთხეს ებჯინება. XVII-XVIII საუკუნეებში თავდაპირველი ეკლესიის წინ აუგიათ კოშკი, რომელიც მთლიანად ფარავს თავდაპირველი ეკლესიის აღმოსავლეთის ფასადს, ხოლო II ეკლესიის, სამხრეთის ფასადის ნახევარზე მეტს. ამავე პერიოდს უნდა მიეკუთვნებოდეს მარანი, საცხოვრებელი ნაგებობა და გალავანი.

სამონასტრო კომპლექსს  2006 წლის, საქართველოს პრეზიდენტის ბრძანებულების თანახმად მიენიჭა  ეროვნული მნიშვნელობის კატეგორია.

## გალერეა

Archil's Monastery (view from NW).jpg|ხედი ჩრდილო-დასავლეთიდან
Archil's Monastery 2.jpg|ძველი ეკლესია (VIII ს.)
Archil's Monastery 3.jpg|მეორე ეკლესია
Archil's Monastery 6.jpg|კოშკი
Archil's Monastery 5.jpg|მარანი

## ლიტერატურა 
## რესურსები ინტერნეტში 
* ნადოკრა
* არჩილის მონასტრის ფოტოგალერეა

## სქოლიო
კატეგორია:თიანეთის მუნიციპალიტეტის ტაძრები
კატეგორია:ეროვნული მნიშვნელობის კატეგორიის კულტურის უძრავი ძეგლები
კატეგორია:კულტურული მემკვიდრეობის ძეგლები მცხეთა-მთიანეთის მხარეში
კატეგორია:VIII საუკუნის ეკლესიები
ლიველინი (უელსის პრინცი)

250px|მინიატიურა
**ლიველინ გრაფიდის ძე** (დ. დაახლ. 1223 — გ. 11 დეკემბერი, 1282) —  უელსის უკანასკნელი დამოუკიდებელი მმართველი, პრინცი 1258–1282 წლებში. უელსის პრინც ლიველინ ბრწყინვალის შვილიშვილი, გრაფიდის ძე. ტახტზე ავიდა ინგლისელთა მიერ მამამისის მკვლელობის შემდეგ. მან უელსის უმეტესი ნაწილის დამორჩილება შესძლო, მაგრამ ინგლისის მეფე ედუარდ I-მა (1272–1307)  უელსის საბოლოო დამორჩილება გადაწყვიტა, ლიველინი მოკლეს და ტახტი ედუარდ I-მა დაიკავა 1283 წელს. მან უელსის პრინცად თავისი ვაჟი ედუარდი აკურთა 1301 წელს. ედუარდ I-ის ინიციატივით 1283 წლიდან ჩრდილოეთ უელსში მრავალი ციხესიმაგრე აშენდა. აჯანყებულები რომლებიც თავისუფლებისთვის თავდაუზოგავად იბრძოდნენ დამარცხდნენ. უელსმა დამოუკიდებლობა დროებით დაკარგა.  

## რესურსები ინტერნეტში 
* 
* 
* 
* 

კატეგორია:უელსის პრინცები
კატეგორია:უელსის მონარქები
კატეგორია:დაბადებული   1223
კატეგორია:გარდაცვლილი      11 დეკემბერი
კატეგორია:გარდაცვლილი 1282
პორტ-უინგი (უისკონსინი)

**პორტ-უინგი** () — ქალაქი აშშ-ში, უისკონსინის შტატში, შედის ბეიფილდის ოლქის შემადგენლობაში.

2000 წლის აღწერის მონაცემებით, ქალაქის მოსახლეობა 420 ადამიანს შეადგენდა. სიმჭიდროვე 3,5 კაცი/კმ². 
ფართობი 120,9კმ².

## იხილეთ აგრეთვე
*აშშ-ის ქალაქების სია მოსახლეობის მიხედვით

## რესურსები ინტერნეტში
*გეოგრაფიული სახელწოდებები

კატეგორია:ბეიფილდის ოლქის ქალაქები
სლესის ციხე

**სლესის ციხე**, *მოქცევის ციხე* —  განვითარებული შუა საუკუნეების ციხესიმაგრე ახალციხის მუნიციპალიტეტში, მდინარე მტკვრისა და ბორჯომი-ახალციხის საავტომობილო გზის მარცხენა მხარეს. ციხე ნაგებია ქვიტკირით, გალავანი დაშლილია, დაცულია მხოლოდ ციხის სამხრეთ-აღმოსავლეთი მხარე.

შესაძლებელია სლესის ციხე და ნასოფლარი სლესა ეკუთვნოდეს „სლესართა“ გვარს, რომელიც მოხსენიებულია სამცხე-საათაბაგოს კათალიკოსის სამწყსოს თავადებში: 

2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.

## იხილეთ აგრეთვე 
* სლესა

## ლიტერატურა 
* *ს. მაკალათია*, ბორჯომის ხეობა, თბ. 1957
## სქოლიო
კატეგორია:ახალციხის მუნიციპალიტეტის ციხესიმაგრეები
კატეგორია:ეროვნული მნიშვნელობის კატეგორიის კულტურის უძრავი ძეგლები
ბანოკბერნის ბრძოლა

**ბანოკბერნის ბრძოლა** () — ინგლის-შოტლანდიას შორის XIII-XVI საუკუნეებში მიმდინარე ომებს შორის ერთ-ერთი ყველაზე გადამწყვეტი ბრძოლა. მიმდინარეობდა 1314 წლის 23-24 ივნისს. მდინარე ბანოკბერნის ნაპირებზე.

## წინაპირობები 
1314 წელს შოტლანდიელმა მეფე რობერტ ბრიუსმა გადაწყვიტა ბოლო მოეღო ინგლისელთა ბატონობისათვის და შოტლანდიელები საბრძოლველად შეამზადა. მანამდე  მან არაერთი მძიმე მარცხი განიცადა. ჯერ ეხმარებოდა შოტლანდიელთა განმათავისუფლებელი მოძრაობის ლიდერს უილიამ უოლესს (1270-1305 წწ.) 1296 წლიდან, ინგლისის მეფე ედუარდ I-ის (1239-1307) წინააღმდეგ ბრძოლაში. მათ ერთად მოიგეს სტერლინგის ხიდთან ბრძოლა (1297 წ.) და ერთად წააგეს ფოლკერკის ბრძოლა (1298 წ.). 1305 წელს უილიამი ღალატის შედეგად  დამარცხდა და სიკვდილით დასაჯეს. ბრუსი საიდუმლოდ აკურთხეს მეფედ 1306 წელს. მან გადაწყვიტა გაეთავისუფლებინა შოტლანდია ინგლისელთა მარწუხებიდან.

## მიმდინარეობა 
1314 წელს ის მდინარე ბანოკბერნთან იდგა როდესაც მეფე ედუარდ II (1307-1327) 25 000 კაციანი ლაშქრით შოტლანდიისაკენ დაიძრა. ბრძოლას ინგლისელი რაინდები იწყებდნენ. ყველაფერი წინასწარ იყო დაგეგმილი. რიცხოვნებით შოტლანდიელები ბევრად ჩამოუვარდებოდნენ ინგლისელებს. ამავე დროს შოტლანდიელთა უმრავლესობა გამოუცდელი იყო. მაღალ გორაზე რობერტ ბრუსი იყო ცხენზე ამხედრებული და ჯარს თვალს ადევნებდა. ნიადაგი დაჭაობებული იყო ამიტომ ინგლისელთა უმრავლესობამ ჭაობის გადალახვა ვერ შესძლო ამავე დროს მეორე ნაპირზე შოტლანდიელებმა ხის წვეტიანი სარები აღმართეს. მრავალი ცხენოსანი რაინდი სარზე წამოეგო. ამის შემდეგ შოტლანდიელები ბრძოლაში ჩაებნენ და ინგლისელები დაამარცხეს. ედუარდ II ძლივს გადაურჩა ტყვედ ჩავარდნას. ეს შოტლანდიელთა საბოლოო გამარჯვება იყო ინგლისელებზე. ბანკობერნის ბრძოლას უდიდესი მნიშვნელობა ჰქონდა შოტლანდიელებსათვის. მოგვიანებით ედუარდ II-მ შოტლანდია დამოუკიდებელ სახელმწიფოდ აღიარა.

## რესურსები ინტერნეტში 
*Battle of Bannockburn animated battle map  by Jonathan Webb
*The Battle of Bannockburn 700th Anniversary Project

კატეგორია:ინგლისის ბრძოლები
კატეგორია:შოტლანდიის ბრძოლები
კატეგორია:XIV საუკუნის ბრძოლები
კატეგორია:1314 წლის ბრძოლები
დიმიტრი ტატანაშვილი

**დიმიტრი ტატანაშვილი** (დ. 19 ოქტომბერი, 1983, თბილისი) — ქართველი ფეხბურთელი, ბათუმის „დინამოს“ თავდამსხმელი.

## ტიტულები 
* უმაღლესი ლიგა ჩემპიონი (1): 2012/2013
* უმაღლესი ლიგა მეორე ადგილი (3): 2010/2011, 2011/2012, 2013/2014
* საქართველოს თასის გამარჯვებული (3): 2005/2006, 2006/2007, 2012/2013.
* საქართველოს თასის ფინალისტი (1): 2007/2008
* ჩეხეთის თასისგამარჯვებული (1): 2009/2010
* საქართველოს სუპერთასის გამარჯვებული (3): 2006/2007, 2007/2008, 2013/2014.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

## სქოლიო 
კატეგორია:დაბადებული 1983
კატეგორია:ქართველი ფეხბურთელები
კატეგორია:ცხინვალის ფეხბურთელები
კატეგორია:ამერის ფეხბურთელები
კატეგორია:ზაპორიჟიის მეტალურგის ფეხბურთელები
კატეგორია:თბილისის დინამოს ფეხბურთელები
კატეგორია:რუსთავის მეტალურგის ფეხბურთელები
კატეგორია:საჩხერის ჩიხურას ფეხბურთელები
კატეგორია:ზესტაფონის ფეხბურთელები
კატეგორია:ბათუმის დინამოს ფეხბურთელები
კატეგორია:დაბადებული 19 ოქტომბერი
კატეგორია:ცოცხალი ადამიანები
გლდანის მასივი

მინი|გლდანის მასივის მე-7 მიკრო რაიონი ღამით
**გლდანი** — უბანი თბილისის ჩრდილოეთ ნაწილში, გლდანის რაიონში.

გლდანის მასივი სოფელ გლდანის მიმდებარე ტერიტორიაზე, გაშენდა 1968-1991 წლებში, როდესაც ქალაქ თბილისის ინტენსიური სამოსახლო განაშენიანება მიმდინარეობდა. ამ პერიოდში გლდანის ტერიტორიაზე აშენდა საცხოვრებელი კვარტლები. გლდანის დასახლების მშენებლობისათვის თავდაპირველად გამოყოფილი იყო 750 ჰექტარი ფართობი. პროექტის ავტორია არქიტექტორი თემურ ბოჭორიშვილი.
## მიკრორაიონები
გლდანი იყოფა 10 მიკრორაიონად:
A, 1, 2, 3, 3A, 4, 5, 6, 7, 8.

კატეგორია:თბილისის უბნები
კატეგორია:გლდანის რაიონი
გლდანი

საკუთარი სახელი **გლდანი** შეიძლება აღნიშნავდეს თბილისის ჩრდილოეთ ნაწილში, გლდანი-ნაძალადევის რაიონში მდებარე რომელიმე დასახლებას:

* გლდანი — კახეთის სამეფოს ერთ-ერთი ისტორიული რეგიონი
* გლდანის რაიონი — თბილისის ერთ-ერთი რაიონი
* გლდანის მასივი — უბანი თბილისის ჩრდილოეთ ნაწილში, გლდანის რაიონში
* გლდანი — ყოფილი სოფელი თბილისის ჩრდილოეთ ნაწილში, გლდანის რაიონში
* „გლდანი“ — თბილისის მეტროპოლიტენის დეპო

## რესურსები ინტერნეტში
* გლადანი, ქართლის ცხოვრების ტოპოარქეოლოგიური ლექსიკონი.

## იხილეთ აგრეთვე 
* გლდანულა
ორთოკლაზი

**ორთოკლაზი** (ორთო... და ბერძნ. klásis – მტვრევა, გაპობა) — სილიკატების კლასის მინდვრის შპატების ჯგუფის მინერალი; ქიმიური შედგენილობა К(АlSi3О8). მინარევებია: Na, Bа, Fe, Cа, Rb, Cs. კრისტალდება მონოკლინურ სინგონიაში. კრისტალებს პრიზმის ფორმა აქვს, ხშირია მრავალგვარი მრჩობლები. მურა-ყვითელი ან ვარდისფერია. ელვარებს მინისებურად. სიმაგრე მინერალოგიური სკალით 6-6,5; სიმკვრივე 2550-2580 კგ/მ³. მაგმური ქანების ერთ-ერთი ძირითადი ქანთმაშენი მინერალია, გვხვდება აგრეთვე პეგმატიტურ ძარღვებსა და მეტამორფულ ქანებში. იყენებენ კერამიკულ და მინის მრეწველობაში.

## იხილეთ აგრეთვე 
* მინერალების სია

## ლიტერატურა 
კატეგორია:კალიუმის მინერალები
კატეგორია:ალუმინის მინერალები
კატეგორია:ტექტოსილიკატები
კატეგორია:მონოკლინური მინერალები
კატეგორია:მინდვრის შპატები
თბილისიმარათონი

**„თბილისიმარათონი“** — საქველმოქმედო ხასიათის ნახევარმარათონი (21,0975 კმ), რომელიც ყოველწლიურად ტარდება თბილისში, თბილისის ზღვის მიმდებარე ტერიტორიაზე. ღონისძიება იმართება კომპანია „ჰაიდელბერგცემენტის“ ორგანიზებით. „თბილისიმარათონის“ მიზანია საქართველოში ჯანსაღი ცხოვრების წესის დამკვიდრება. 

## ისტორია
„თბილისიმარათონი“ პირველად 2012 წლის 28 ოქტომბერს გაიმართა. ნახევარმარათონში  500-ზე მეტი ადამიანი მონაწილეობდა, მათ შორის, უცხოელი სტუმრები, საელჩოებისა და ბიზნესკომპანიების წარმომადგენელები. მონაწილეებმა 21,0975-კილომეტრიან და 5-კილომეტრიან დისტანციაზე ირბინეს. 

„თბილისიმარათონზე“ დაფიქსირებული რეკორდი  1:14:00 საათს შეადგენს.

## რესურსები ინტერნეტში
*თბილისიმარათონის ოფიციალური საიტი
*თბილისიმარათონის ოფიციალური ფეისბუკ გვერდი

კატეგორია:თბილისი
კატეგორია:მარათონები
ჟალეთის წმინდა გიორგის ეკლესია

**ჟალეთის წმინდა გიორგის ეკლესია** — სამონასტრო კომპლექსი თიანეთის მუნიციპალიტეტის დაბა სიონის ჩრდილოეთით 6,5 კმ-ზე, ნასოფლარ ჭიოტაანთკარის ზემოთ ჟალეთის მთის თხემზე. კომპლექსში შედის წმინდა გიორგის ეკლესია, კოშკი, სწორკუთხა ნაგებობის ნაშთი, გალავანი, ნამოსახლარი და სამაროვანი. 1963-1964 წლებში ძეგლი გათხარა ისტორიისა და ეთნოლოგიის ინსტიტუტის ჟალეთის არქეოლოგიურმა ექსპედიციამ (ხელმძღვანელი დ. მუსხელიშვილი).

ეკლესია დარბაზულია (6,6X5,9 მ), განეკუთვნება VIII-IX საუკუნეების მიჯნას. მის დასავლეთის კედელზე შემონახულია მოხატულობის უმნიშვნელო ფრაგმენტი. ეკლესიის ეზოს სამხრეთ-დასავლეთ ნაწილში დგას გეგმით თითქმის კვადრატული (4,4X4,9 მ) კოშკი, რომლის სამხრეთ-დასავლეთი კედელი გალავანშია ჩართული. გალავანი ოვალური ფორმისაა და ნაგებია ნატეხი ქვით. განეკუთვნება განვითარებულ შუა საუკუნეებს. 

კომპლექსის ტერიტორიაზე გათხრილია XI-XIV საუკუნეების 14 სამარხი, სამარხები ოთხი ტიპისაა, დაკრძალვის წესი კი ქრისტიანულია. გათხრების დროს აღმოჩენილი მასალები ინახება არქეოლოგიური კვლევის ცენტრის დუშეთის არქეოლოგიურ ბაზაში.

სამონასტრო კომპლექსს 2006 წლის საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კატეგორია.

## იხილეთ აგრეთვე
*ჟალეთი

## ლიტერატურა 
## სქოლიო 
კატეგორია:თიანეთის მუნიციპალიტეტის ტაძრები
კატეგორია:ეროვნული მნიშვნელობის კატეგორიის კულტურის უძრავი ძეგლები
კატეგორია:VIII საუკუნის ეკლესიები
ესენიცე

**ესენიცე** (; ) — ქალაქი სლოვენიაში. მდებარეობს ესენიცეს მუნიციპალიტეტში, სლოვენიის კარავანკეს მხარეს. ქალაქს ჩრდილოეთიდან ესაზღვრება ავსტრია. 

## რესურსები ინტერნეტში
*ოფიციალური საიტი
*ესენიცეს ტურისტული პორტალი 

კატეგორია:სლოვენიის ქალაქები
კოპერი

**კოპერი** (; ; ) — ქალაქი სლოვენიის სამხრეთ-დასავლეთ ნაწილში. მდებარეობს კოპერის მუნიციპალიტეტში, ადრიატიკის ზღვის სანაპიროზე. ქალაქიდან 5 კილომეტრში მდებარეობს იტალიის საზღვარი. 

## რესურსები ინტერნეტში
* კოპერის მუნიციპალიტეტის საიტი
* კოპერი: ვირტუალური ტური. კოპერის პანორამები Burger.si-ზე
* კოპერის რუკები და აეროფოტოები . Geopedia.si.

კატეგორია:სლოვენიის ქალაქები
სერგო შალიბაშვილი

{{ინფოდაფა სპორტსმენი
| თავისფერი               = 
| სახელი                  = სერგო შალიბაშვილი
| სურათი                 = სერგო შალიბაშვილი.jpg
| სურათისზომა            = 
| წარწერა                 = 
| დაბადების სახელი       = სერგო შალიბაშვილი
| სრული სახელი          =  
| ეროვნება               = 23პქ ქართველი
| დაბადების თარიღი      = 22 ივნისი, 1962
| დაბადების ადგილი      = თბილისი, საქართველოს სსრ, საბჭოთა კავშირი
| გარდაცვალების თარიღი  =  16 ივლისი, 1983
| გარდაცვალების ადგილი  = ედმონტონი, კანადა
| სიმაღლე               = 
| წონა                  = 
| ვებსაიტი              = 
| ქვეყანა                = 23პქ საბჭოთა კავშირი
| სპორტი                = დაივინგი
| სახეობა               = ტრამპლინიდან ხტომაპლატფორმიდან ხტომა
| კლუბი                = 
| გუნდი                = საბჭოთა კავშირის ნაკრები
| მწვრთნელი            = იურა გუტიკულოვი
| მედლისთარგები        =  

|}
| მედლები              = 
}}
**სერგო შალიბაშვილი** (დ. 22 ივნისი, 1962, თბილისი, საქართველოს სსრ — გ. 6 ივლისი, 1983, ედმონტონი, კანადა) — საერთაშორისო კლასის სპორტის ოსტატი. დაიღუპა მსოფლიო უნივერსიადაზე შეჯიბრებისას 10-მეტრიანი კოშკურიდან შესრულებული ნახტომით მიღებული ტრავმით. 1983 წელს, გარდაცვალების შემდეგ დაჯილდოვდა ოლიმპიური ორდენით.

## მსოფლიო უნივერსიადა 
უნივერსიადაზე (სტუდენტებს შორის, საერთაშორისო შეჯიბრება) სერგოს კოშკურიდან ასრულებდა ილეთს, რომელსაც "სამ-ნახევარი უკან, წინა დგომიდან" (იგივე "ავერბახი" - იმ ადამიანის პატივსაცემად, ვინც ეს ნახტომი პირველად შეასრულა) ჰქვია. სერგო 10 მ-ის სიმაღლიდან გადმოხტა და ნახტომის შესრულებისას სადგარს ჩამოარტყა თავი. ილეთი ისეთი სიძლიერით ჰქონდა დაწყებული, რომ ნახევარი ბრუნი კიდევ გააკეთა და წყალში ჩავარდა. 
იმ დღეს შეჯიბრება შეწყდა და სერგო სასწრაფო დახმარების მანქანით საავადმყოფოში გადაიყვანეს, მას თავის ფუძე ჰქონდა მოტეხილი. იგი 2 დღის განმავლობაში აპარატზე იყო შეერთებული რის შემდეგაც გარდაიცვალა.

## რესურსები ინტერნეტში 
* საქართველოს ოლიმპიელთა კლუბი – შალიბაშვილი სერგო 
* საქართველოს ოლიმპიელთა კლუბი – წყალში ხტომა 

კატეგორია:ქართველი მოცურავეები
კატეგორია:დაბადებული 22 ივნისი
კატეგორია:დაბადებული 1962
კატეგორია:გარდაცვლილი  6 ივლისი
კატეგორია:გარდაცვლილი 1983
კატეგორია:ქართველი წყალში მხტომელები
ლაბრადორიტი

**ლაბრადორიტი** — გაბროს ჯგუფის მაგმური ქანი. ძირითადად შედგება პლაგიოკლაზ ლაბრადორისაგან, მცირე რაოდენობით (5-7%) პიროქსენების, მადნეული და სხვა მინერალებისაგან. ლაბრადორიტი მეტწილად მსხვილმარცვლონი შავი ან მუქი ნაცრისფერი ქანია. ლაბრადორიტი, რომლის მონატეხზე ან გაპრიალებულ ზედაპირზე ლაბრადორის კრისტალები მოცისფრო-მომწვანოდ ბზინავს, ძალზე ლამაზია და იხმარება შენობების, ძეგლებისა და სხვათა მოსაპირკეთებლად. ლაბრადორიტის საბადოები ცნობილია უკრაინაში, ფინეთში, აშშ-ში, კანადაში.

## ლიტერატურა 
კატეგორია:მაგმური ქანები
ლაბრადორი

**ლაბრადორი** (ლაბრადორის ნახევარკუნძულის სახელის მიხედვით, სადაც ცნობილია მისი საბადო) — პლაგიოკლაზების ჯგუფის მინერალი. წარმოადგენს ალბიტისა და ანორთიტის იზომორფულ ნარევს (ანორთიტის შემცველობა 51-70 %-ია). კრისტალდება ტრიკლინურ სინგონიაში. უფერო, თეთრი ან მონაცისფროა, ახასიათებს ირიზაცია. სიმაგრე მინერალოგიური სკალით 6; სიმკვრივე 2680-2720 კგ/მ³. ლაბრადორი მრავალი მაგმური და მეტამორფული ქანის შემადგენელი მინერალია. ქანს, რომელიც თითქმის მხოლოდ ლაბრადორისგან შედგება, ლაბრადორიტს უწოდებენ.

## იხილეთ აგრეთვე 
* მინერალების სია

## ლიტერატურა 
კატეგორია:მაგმური ქანები
ევრობასკეტი 2013: პლეი-ოფი

ევრობასკეტი 2013-ის **პლეი-ოფის ეტაპი** დაიწყო 18 სექტემბერს და გრძელდებოდა 22 სექტემბრამდე. ყველა მატჩი გაიმართა სტოჟიცე არენაზე ქალაქ ლიუბლიანაში. 

## პლეი-ოფის ეტაპი

;კლასიფიკაცია 5–8

### მეოთხედფინალები
### სერბეთი - ესპანეთი
### სლოვენია - საფრანგეთი
### ხორვატია - უკრაინა
### ლიეტუვა - იტალია
### კლასიფიკაცია 5–8
### სერბეთი – სლოვენია
### იტალია – უკრაინა
### ნახევარფინალები
### ლიეტუვა – ხორვატია
### ესპანეთი – საფრანგეთი
### მატჩი მეშვიდე ადგილისათვის
### მატჩი მეხუთე ადგილისათვის
### მატჩი მესამე ადგილისათვის
### ფინალი
## რესურსები ინტერნეტში
*ცხრილები და ანგარიშები

პლეი-ოფის ეტაპი
ლიკანი

**ლიკანი** — კურორტი საქართველოში, სამცხე-ჯავახეთის მხარეში, ქ. ბორჯომის დასავლეთ ნაწილში, მესხეთის ქედის აღმოსავლეთ და თრიალეთის ქედის დასავლეთ ტყიან (უმეტესად წიწვოვანი) კალთებზე. ზ. დ. 800–900 მ, თბილისიდან 150 კმ.

ჰავა სუბტროპიკულია, ზომიერად ნოტიო, ცივი ზამთრით და ძალიან თბილი, ხანგრძლივი ზაფხულით. იანვრის საშუალო ტემპერატურაა – 20°C, აგვისტოსი – 20–250°C. ნალექების საშუალო რაოდენობა 700 მმ.

კურორტის ძირითადი ფაქტორია მინერალური წყალი, რომელსაც იყენებენ როგორც სასმელად, ასევე ბალნეოლოგიური სამკურნალო პროცედურებისთვის. ლიკანის მინერალურ წყალს ჰიდროკარბონატების, მაგნიუმისა და კალციუმის განსაკუთრებული კომბინაცია და ბუნებრივი ნახშირწყლების სიუხვე ახასიათებს, რაც 1500 მ სიღრმიდან ამომავალ წყალს სასიამოვნო სირბილეს ანიჭებს.

ლიკანის ღირსშესანიშნაობებიდან აღსანიშნავია ტყეპარკის ცენტრში აგებული რომანოვების სასახლე, რომელიც 1892-1895 წლებში რუსეთის დიდმა მთავარმა ნ. რომანოვმა არქიტექტორ ლ. ბენუას ააშენებინა.

## რესურსები ინტერნეტში
*ლიკანი

კატეგორია:ბორჯომის მუნიციპალიტეტის კურორტები
ავრანლოს ციკლოპური ციხე

მინი|ავრანლოს ციკლოპური ციხე
**ავრანლოს ციკლოპური ციხე** — ციხესიმაგრე, მდებარეობს წალკის მუნიციპალიტეტის სოფელ ავრანლოს (თეზი) დასავლეთით 100 კმ  დაშორებით. განეკუთვნება ძვ. წ. I ათასწლეულის ბოლო მეოთხედს. მისი ციკლოპური წყობით ნაგები 2-2,5 მ სისქის კედლები განლაგებულია სამ იარუსად: მთის ძირას, ფერდობსა და წვერზე.

პირველი (ქვედა) საფეხური ანუ ტერასა შესდგება გრძელი ზღუდისგან, რომელიც რკალისებრი გეგმისაა, მთაზე მიყუდებული, სიგრძით 100 მეტრამდე, სიმაღლით 3-4 მ., ზოგან 4,5 მ, სისქით. 2- 2,5 მ. მას აქვს ერთი კარი  წყაროს მახლობლად შემდეგი ზომისა: სიმაღლით, სისქითა და სიგანით 1,5 მ.; იგი გადახურულია უზარმაზარი ქვით, რომლის სიგრძეა 2,25 მ., სიგანე 1,5 მ. ამ ზღუდესა და მთას შორის მოგრძო ტერიტორიაზე ერთადერთი შენობაა, ისიც ქრისტიანული პერიოდისა, სახელდობრ პატარა ეკლესია, რომელიც უკანასკნელ ხანშია  განახლებული: იგი მიშენებულია ზედ კლდეზე, რომელშიც პაწაწა გამოქვაბულია (ქვაბი) გამოკვეთილი, ეკლესიასთან ჩრდილოეთ მხრიდან შეერთებული. ამ საეკლესიო კომპლექსის გვერდით, დასავლეთისკენ ზღუდის წვერამდე მეტადრე ზღუდის შემდეგ, აუარებელი გამოქვაბულებია, ზოგი დაუმუშავებელი, ზოგი კი ოდნავად დამუშავებული. მეორე (საშუალო) ტერასა, რომელიც მთის ფერდობის შუა სიმაღლეზეა, ოთკუთხედის გეგმისაა, რამდენიმე მეტრის სიგრძისა და სიგანისა; იგი წარმოადგენს ნაციხარს. მესამე (ზევითი) ტერასა კი, რომელიც მთის წვერზეა, შედარებით უფრო დიდი ნაციხარია, ოთკუთხედის გეგმისა; სიგრძით 25 მეტრი, სიგანით 18 მ. კედლის სისქე 3-4 მ. იგი თითქმის-მთლად დაშლილია და განადგურების გზას ადგია.

ციხესიმაგრეს 2006 წლის, საქართველოს პრეზიდენტის ბრძანებულების თანახმად მიენიჭა  ეროვნული მნიშვნელობის კატეგორია.

## ლიტერატურა 
* ლ. მელიქსეთ -ბეგი, მეგალითური კულტურა საქართველოში, თბ. 1938

## სქოლიო
კატეგორია:წალკის მუნიციპალიტეტის ციხესიმაგრეები
კატეგორია:ეროვნული მნიშვნელობის კატეგორიის კულტურის უძრავი ძეგლები
კატეგორია:კულტურული მემკვიდრეობის ძეგლები ქვემო ქართლის მხარეში
კატეგორია:პრეისტორიული საქართველო
მიკროკლინი

**მიკროკლინი** (მიკრო... და ბერძნ. klíno – ვიხრები, კუთხე ტკეჩადობის სიბრტყეებს შორის 20'-ით განსხვავდება მართი კუთხისაგან) — მინდვრის შპატების ჯგუფის მინერალი. ქიმიური შედგენილობა K[AlSi3O8]. უმნიშვნელო რაოდენობით შეიცავს მინარევებს (Ca, Ba, Fe, Rb, Cs). კრისტალდება ტრიკლინურ სინგონიაში. ჩვეულებრივ, ვარდისფერია, იშვიათად — თეთრი, მოყვითალო, მოცისფრო-მომწვანო; ელვარება — მინისებრი, სადაფისებრი აქვს. გვხვდება პრიზმული კრისტალებისა და ცალკეული მარცვლებისა და გროვების სახით. სიმაგრე მინერალოგიური სკალით 6-6,5; სიმკვრივე 2540-2570 კგ/მ³. შედის გრანიტების, პეგმატიტების, გნაისებისა და მრავალი კრისტალური ფიქლის შედგენილობაში; გვხვდება ზოგიერთ დანალექ ქანშიც (ქვიშებში, ქვიშაქვებში). მიკროკლინის მსხვილ კრისტალებს, რომლებსაც პეგმატიტებიდან იღებენ, იყენებენ კერამიკულ წარმოებაში. მიკროკლინის მოცისფრო-მომწვანო სახესხვაობა — ამაზონიტი — სანახელავო ქვაა.

## იხილეთ აგრეთვე 
* მინერალების სია

## ლიტერატურა 
კატეგორია:კალიუმის მინერალები
კატეგორია:ალუმინის მინერალები
კატეგორია:ტექტოსილიკატები
კატეგორია:ტრიკლინური მინერალები
კატეგორია:მინდვრის შპატები
ფაკოლითი

**ფაკოლითი** (ბერძნ. phakos და lithos – ქვა) — მცირე ფორმის უფესვო ლინზისებური ინტრუზიული სხეული. მისი ფორმა დანაოჭების შედეგია, და არა მიზეზი. ფაკოლითი დამახასიათებელია ოფიოლიტური ულტრაფუძე ინტრუზიებისათვის. აქვს თანხმობითი კონტაქტები. წარმოიქმნება ღია სიღრუეებში მაგმური ლღობილის ავსების შედეგად. ტერმინი „ფაკოლითი“ მეცნიერებაში დაამვიდრა ინგლისელმა გეოლოგმა ალფრედ ჰარკერმა 1909 წელს.

## იხილეთ აგრეთვე 
* ინტრუზია

## რესურსები ინტერნეტში 
* ფაკოლითი — გეოლოგიური ენციკლოპედია 

კატეგორია:ინტრუზიები
კოლპინო

**კოლპინო** () — ქალაქი რუსეთში, ფედერალური მნიშვნელობის ქალაქ სანქტ-პეტერბურგის შემადგენლობაში, კერძოდ კოლპინოს რაიონში. 2011 წლის 5 მაისიდან სამხედრო დიდების ქალაქი. 2010 წლის მონაცემებით ქალაქის მოსახლეობა 138 979 ადამიანს შეადგენდა. მდებარეობს ნევიისპირა დაბლობზე, მდინარე იჯორზე, სანქტ-პეტერბურგის ისტორიული ცენტრიდან სამხრეთ-აღმოსავლეთით 26 კილომეტრში. 

## რესურსები ინტერნეტში 
* 
* 
* 

## სქოლიო 
კატეგორია:სანქტ-პეტერბურგის იურისდიქციის ქვეშ მყოფი ქალაქები
გიორგი აბურჯანია

**გიორგი აბურჯანია** (დ. 2 იანვარი, 1995, თბილისი, საქართველო) — ქართველი ფეხბურთელი, პორტუგალიური ავეშის ავს-ს და საქართველოს ეროვნული ნაკრების ნახევარმცველი.

## საკლუბო კარიერა 
აბურჯანია თამაშობდა „სევილიას“ მეორე გუნდში, „ლუგოსა“ და „ხიმნასტიკში“. მანამდე კი რუსთავის „მეტალურგის“, გორის „დილას“, თბილისის „ლოკომოტივის“, კვიპროსული „ანორთოსისისა“ და ჰოლანდიური „ტვენტეს“ ღირსებას იცავდა. 

2021 წლის იანვრის ბოლოს ესპანეთის სეგუნდა დივიზიონში მოასპარეზე „კარტახენაში“ „ოვიედოდან“ გადავიდა, სადაც სათამაშო პრაქტიკა არ ჰქონდა.

## სანაკრებო კარიერა 
აბურჯანია საქართველოს 17, 19 და 21-წლამდე ფეხბურთელთა ნაკრების წევრი იყო. ქვეყნის ეროვნულ ნაკრებში პირველად 2016 წლის 29 მარტს, ყაზახეთის ეროვნული ნაკრების წინააღმდეგ საერთაშორისო ამხანაგურ შეხვედრაში ითამაშა. მატჩი თბილისში, დინამო არენაზე გაიმართა და ფრედ, ანგარიშით 1–1 დასრულდა. 

პირველი ბურთი ნაკრების მაისურით 2021 წლის 2 ივნისს, რუმინეთის ეროვნული ნაკრების წინააღმდეგ საერთაშორისო ამხანაგურ შეხვედრაში გაიტანა. მატჩი პლოიეშტის ილიე ოანას სტადიონზე გაიმართა და საქართველოს ნაკრების გამარჯვებით, ანგარიშით 2–1 დასრულდა.

## სანაკრებო სტატისტიკა
## მიღწევები 
### საკლუბო 
;  მეტალურგი რუსთავი
; ეროვნული ლიგა
* ვიცე-ჩემპიონი: 2011–12 
;  დილა გორი
; ეროვნული ლიგა
* ვიცე-ჩემპიონი: 2012–13
; საქართველოს სუპერთასი
* ფინალისტი: 2012

## რესურსები ინტერნეტში 
* გიორგი აბურჯანია — საქართველოს ფეხბურთის ფედერაციის ოფიციალურ საიტზე

## სქოლიო
კატეგორია:დაბადებული 2 იანვარი
კატეგორია:დაბადებული 1995
კატეგორია:ქართველი ფეხბურთელები
კატეგორია:ეროვნული ლიგის ფეხბურთელები
კატეგორია:რუსთავის მეტალურგის ფეხბურთელები
კატეგორია:გორის დილას ფეხბურთელები
კატეგორია:თბილისის ლოკომოტივის ფეხბურთელები
კატეგორია:ანორთოსისის ფეხბურთელები
კატეგორია:ტარაგონის ხიმნასტიკის ფეხბურთელები
კატეგორია:სევილია ატლეტიკოს ფეხბურთელები
კატეგორია:ლუგოს ფეხბურთელები
კატეგორია:ესპანეთის სეგუნდა დივიზიონის ფეხბურთელები
კატეგორია:ერედივიზიის ფეხბურთელები
კატეგორია:ტვენტეს ფეხბურთელები
კატეგორია:თურქეთის საფეხბურთო სუპერლიგის ფეხბურთელები
კატეგორია:საქართველოს ნაკრების ფეხბურთელები
კატეგორია:ცოცხალი ადამიანები
ცელიე

**ცელიე** () — სიდიდით მესამე ქალაქი სლოვენიაში. მდებარეობს ცელიეს მუნიციპალიტეტში და წარმოადგენს ქვემო შტირიის რეგიონულ ცენტრს. ქალაქი განლაგებულია მდინარე სავინიის, ლოჟნიცისა და ვოგლაინის შეერთების ადგილას.

## რესურსები ინტერნეტში
* ცელიე გეოპედიაზე 
* ოფიციალური საიტი  
* Celjecafe.com  არაოფიციალური საიტი, ცელიეს ფორუმი, სიახლეები, ღონისძიებები, ფოტოები და სხვა 

კატეგორია:სლოვენიის ქალაქები
გაბრო

**გაბრო** () — შავი ან მუქი ნაცრისფერი, ფუძე შედგენილობის სრულკრისტალური სიღრმული ინტრუზიული ქანი. დაახლოებით თანაბარი რაოდენობით შეიცავს ფუძე პლაგიოკლაზსა და პიროქსენს. მეორეხარისხოვანი მინერალებია ამფიბოლი, ოლივინი, მაგნეტიტი და ტიტანომაგნეტიტი. განლაგებულია დაიკის, შტოკის, სილის, ლაკოლითისა და ლოპოლითის სახით. ზოგიერთი გაბროს სხეულის გამოსავლის ფართობი რამდენიმე ათასეული კვადრატული კილომეტრია. გაბროს გამოფიტვის შედეგად წარმოიქმნება რკინოვანი თიხები, ოხრა და იშვიათად დაბალხარისხიანი კაოლინი. გაბროს გაკრიალებულ ფილაქნებს იყენებენ მოსაპირკეთებელ დეკორატიულ მასალად. საქართველოში ფართოდაა გავრცელებული.

## რესურსები ინტერნეტში 
კატეგორია:მაგმური ქანები
შტოკი

**შტოკი** ( — ჯოხი) — ხშირად უსწორმასწორო ფორმის ინტრუზიული სხეული. წარმოქმნის პირობების მიხედვით განასხვავებენ ტექტონიკურ, მაგმურ და მეტასომატურ შტოკებს. ცილინდრული ან იზომეტრიული ფორმისაა. კვეთში მისი ზომები მერყეობს რამდენიმე მეტრიდან, რამდენიმე კილომეტრამდე; ღერძის სიგრძის მიხედვით რამდენიმე კილომეტრია.

## იხილეთ აგრეთვე 
* ინტრუზია

## რესურსები ინტერნეტში 
კატეგორია:ინტრუზიები
დი-პერი (უისკონსინი)

**დი-პერი** () — ქალაქი აშშ-ში, უისკონსინის შტატში, შედის ბრაუნის ოლქის შემადგენლობაში.

2010 წლის აღწერის მონაცემებით, ქალაქის მოსახლეობა 23 800 ადამიანს შეადგენდა. სიმჭიდროვე 793.6 კაცი/კმ². 
ფართობი 12,30 კმ².

## იხილეთ აგრეთვე
*აშშ-ის ქალაქების სია მოსახლეობის მიხედვით

## რესურსები ინტერნეტში
*ოფიციალური საიტი

კატეგორია:ბრაუნის ოლქის ქალაქები
ბელივიუ (უისკონსინი)

**ბელივიუ** () — სოფელი აშშ-ში, უისკონსინის შტატში, შედის ბრაუნის ოლქის შემადგენლობაში.

2010 წლის აღწერის მონაცემებით, სოფლის მოსახლეობა 14 570 ადამიანს შეადგენდა. სიმჭიდროვე 392.3 კაცი/კმ². 
ფართობი 37.27 კმ².

## რესურსები ინტერნეტში
*ოფიციალური საიტი

კატეგორია:ბრაუნის ოლქის დასახლებები
საათები (ფილმი)

**საათები** () — 2002 წლის ამერიკული დრამა, რომელიც გადაღებულია პულიცერის პრემიის ლაურეატი ამავე სახელწოდების რომანის მიხედვით. ფილმმა კრიტიკოსების დადებითი შეფასებები დაიმსახურა.

## სიუჟეტი
ფილმში სამი სიუჟეტური ხაზია. ერთში ასახულია ვირჯინია ვულფის მიერ წიგნ „მისის დალოვეის“ დაწერის პროცესი, როცა მას თვითმკვლელობისკენ ჰქონდა მიდრეკილება. მეორე ისტორია ვითარდება 1951 წელს ლოს-ანჯელესში, სადაც ლორა ბრაუნი ცდილობს გაექცეს საკუთარ ცხოვრებასა და ოჯახს. ხოლო მესამე ისტორია არის კლარისა ვოგანის შესახებ, რომელიც ცხოვრობს ნიუ-იორკში, 2001 წელს და სურს, მოამზადოს დღესასწაული მეგობარი რიჩარდისთვის, რომელიც ლორა ბრაუნის შვილია და ასევე მიდრეკილია თვითმკვლელობისკენ.

## როლებში
*ნიკოლ კიდმანი - ვირჯინია ვულფი
*ჯულიანა მური - ლორა ბრაუნი
*ჯონ კრისტოფერ რაილი - დენ ბრაუნი 
*ედ ჰარისი - რიჩარდ ბრაუნი
*მერილ სტრიპი - კრისტინა ვოგანი
*ჯეფ დენიელსი - ლუის უოტერსი

## ჯილდოები
**ოსკარი**
*საუკეთესო მსახიობი ქალი: ნიკოლ კიდმანი 

**ოქროს გლობუსი**
*საუკეთესო დრამა
*საუკეთესო მსახიობი ქალი დრამაში: ნიკოლ კიდმანი 

**BAFTA**
*საუკეთესო მსახიობი ქალი: ნიკოლ კიდმანი 
*საუკეთესო მუსიკა: ფილიპ გლასი

**ბერლინის კინოფესტივალი**
*ვერცხლის დათვის საუკეთესო მსახიობი ქალისთვის: ნიკოლ კიდმანი, ჯულიანა მური, მერილ სტრიპი

## რესურსები ინტერნეტში
* 
* 
* 
* 
* 
* *The Hours* - filming the railway sequences

კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:2002 წლის ფილმები
კატეგორია:რომანებზე დაფუძნებული ფილმები
კატეგორია:დრამატული ფილმები
კატეგორია:სტივენ დალდრის ფილმები
კატეგორია:ფილმები ქალების შესახებ
ანგლო-მაისურის მეოთხე ომი

## წინაპირობები 
1789-92 წლებში გამართული ანგლო-მაისურის მესამე ომის შემდეგ, მაისურის სამეფოს მმართველ ტიპუ სულთანსა და ბრიტანეთის ოსტინდოეთის კომპანიას შორის ურთიერთობა უკიდურესად დაძაბული იყო. გასული ომის შედეგად მაისურის სამეფოს თავისი ტერიტორიის თითქმის ნახევრის დათმობა მოუწია კომპანიისა და მისი მოკავშირეებისათვის. სიტუაციას კიდევ უფრო ამწვავებდა ტიპუ სულთანის კარგი ურთიერთობა საფრანგეთთან, მიუხედავად იმისა რომ ნაპოლეონის გეგმები ეგვიპტის გავლით დაკავშირებოდა ინდოეთს ჰორაციო ნელსონმა დაასამარა ფრანგული ფლოტის განადგურებით. 1798 წლის 18 მაისს ინდოეთის გენერალ-გუბერნატორის პოსტზე დაინიშნა მორნინგტონის გრაფი, რიჩარდ უელსლი. მან თავიდანვე ექსპანსიონისტური პოლიტიკის გატარება დაიწყო. მან იმავე წლის ოქტომბრისთვის აღადგინა კონტროლი მაისურის ჩრდილოეთით მდებარე ჰაიდერაბადზე და მისი ნიზამი კომპანიას დაუქვემდებარა. შემდეგ კი, დაარწმუნა რა მადრასის ახალი გუბერნატორი, ლორდი კლაივი, ომის აუცილებლობაში, კომპანიის ძალებმა მოახლოებული ომისთვის მზადება დაიწყეს.

## საბრძოლო მოქმედებები 
1799 წლის 3 თებერვალს მორნინგტონმა საბრძოლო მოქმედებების დაწყების ბრძანება გასცა. მაისურის სამეფოს ტერიტორიაზე ერთდროულად რამდენიმე ბრიტანული კონტინტენტი შევიდა. აღმოსავლეთიდან, მადრასის არმია, რომელსაც ჯორჯ ჰარისი მეთაურობდა. მის განკარგულებაში თავდაპირველად 20000 მეომარი იყო, თუმცა 18 თებერვალს, ამბურთან მას ჰაიდერაბადის ნიზამის ძალებიც შეუერთდნენ. დასავლეთიდან, მალაბარის სანაპიროდან, მათკენ მოემართებოდა შედარებით მცირე ძალა ბომბაის არმიიდან, რომელსაც გენერალ-ლეიტენანტი ჯეიმზ სტიუარტი ედგა სათავეში.

ტიპუს ტერიტორიაზე შესულ ჰარისს ადგილობრივებისგან დიდი წინააღმდეგობა არ შეხვედრია. მისი არმია ბანგალორამდე ისე მივიდა, რომ მხოლოდ რამდენიმე მცირე მასშტაბიანი დაპირისპირება მოუწია მტრის მოთარეშე კავალერიასთან. ტიპუს გადაეწყვიტა ბანგალორი არ დაეცვა, დასავლეთით დაეხია უკან და გზად მოსავალი გაენადგურებინა. ჰარისმაც ბანგალორს გვერდი აუარა და პირდაპირ ტიპუს დედაქალაქისკენ, სერინგაპატამისკენ დაიძრა. მტრის ძალებთან პირველი მნიშვნელოვანი ბრძოლა სტიუარტის არმიას მოუხდა, რომელმაც 6 მარტს სედასერთან ტიპუს ძალების შეტევა მოიგერია და მტერი აიძულა, რომ დედაქალაქისკენ დაეხიათ.

კატეგორია:XVIII საუკუნის ომები
კრასნოე-სელო

**კრასნოე-სელო** () — ქალაქი რუსეთში, ფედერალური მნიშვნელობის ქალაქ სანქტ-პეტერბურგის დაქვემდებარებაში. მიეკუთვნება კრასნოსელსკის რაიონს, 2010 წლის მონაცემებით ქალაქის მოსახლეობა 44 323 ადამიანს შეადგენდა. 1999 წელს კი უკვე ქალაქის სტატუსი მიიღო.

## რესურსები ინტერნეტში 
* კრასნოე-სელოს ოფიციალური საიტი 
* კრასნოსელსკის რაიონის მუნიციპალური საბჭოები 
* კრასნოე-სელოს გერბი
* კრასნოე-სელოს ისტორია

## სქოლიო 
კატეგორია:სანქტ-პეტერბურგის იურისდიქციის ქვეშ მყოფი ქალაქები
ჰოლანდი (უისკონსინი)

**ჰოლანდი** () — ქალაქი აშშ-ში, უისკონსინის შტატში, შედის ბრაუნის ოლქის შემადგენლობაში.

2000 წლის აღწერის მონაცემებით, ქალაქის მოსახლეობა 1 339 ადამიანს შეადგენდა. სიმჭიდროვე 14.4 კაცი/კმ². 
ფართობი 93,2 კმ².

## იხილეთ აგრეთვე
*აშშ-ის ქალაქების სია მოსახლეობის მიხედვით

## რესურსები ინტერნეტში
*გეოგრაფიული სახელწოდებები

კატეგორია:ბრაუნის ოლქის ქალაქები
ეროვნული მნიშვნელობის კატეგორიის კულტურის უძრავი ძეგლების სია

**ეროვნული მნიშვნელობის კატეგორიის კულტურის უძრავი ძეგლების სია** — საქართველოს ეკლესია-მონასტრები, ციხესიმაგრეები, სასახლეები, საცხოვრებელი სახლები, ხიდები, კოშკები და სხვა ძეგლები, რომელთაც მინიჭებული აქვთ ეროვნული მნიშვნელობის კატეგორიის კულტურის უძრავი ძეგლის სტატუსი. 2013 წლამდე ეროვნული მნიშვნელობის კატეგორიას ძეგლს ანიჭებდა საქართველოს პრეზიდენტი, ხოლო 2013 წლიდან — საქართველოს მთავრობა.

2013 წლის საქართველოს პრეზიდენტის, მიხეილ სააკაშვილის 563-ე ბრძანებულების თანახმად ეროვნული მნიშვნელობის კატეგორიის კულტურის უძრავი ძეგლების სიიდან ამოიღეს საყდრისის საბადოები.

## თბილისი. 
## აფხაზეთის ავტონომიური რესპუბლიკა 
### გაგრის მუნიციპალიტეტი 
### გუდაუთის მუნიციპალიტეტი 
### გულრიფშის მუნიციპალიტეტი 
### ოჩამჩირის მუნიციპალიტეტი 
### სოხუმის მუნიციპალიტეტი 
## აჭარის ავტონომიური რესპუბლიკა 
### ქალაქი ბათუმი
### ქედის მუნიციპალიტეტი 
### ქობულეთის მუნიციპალიტეტი 
### შუახევის მუნიციპალიტეტი 
### ხელვაჩაურის მუნიციპალიტეტი 
### ხულოს მუნიციპალიტეტი 
## გურიის მხარე 
### ლანჩხუთის მუნიციპალიტეტი 
### ოზურგეთის მუნიციპალიტეტი 
### ჩოხატაურის მუნიციპალიტეტი 
## იმერეთის მხარე 
### ქუთაისი 
### ბაღდათის მუნიციპალიტეტი 
### ვანის მუნიციპალიტეტი 
### ზესტაფონის მუნიციპალიტეტი 
### თერჯოლის მუნიციპალიტეტი 
### საჩხერის მუნიციპალიტეტი 
### ტყიბულის მუნიციპალიტეტი 
* 
* 
* 

### წყალტუბოს მუნიციპალიტეტი 
### ჭიათურის მუნიციპალიტეტი 
### ხარაგაულის მუნიციპალიტეტი 
## კახეთის მხარე 
### ახმეტის მუნიციპალიტეტი 
### გურჯაანის მუნიციპალიტეტი 
### დედოფლისწყაროს მუნიციპალიტეტი 
### თელავის მუნიციპალიტეტი 
### ლაგოდეხის მუნიციპალიტეტი 
### საგარეჯოს მუნიციპალიტეტი 
### სიღნაღის მუნიციპალიტეტი 
### ყვარლის მუნიციპალიტეტი 
## მცხეთა-მთიანეთის მხარე 
### დუშეთის მუნიციპალიტეტი 
### თიანეთის მუნიციპალიტეტი 
### მცხეთის მუნიციპალიტეტი 
### ყაზბეგის მუნიციპალიტეტი 
## რაჭა-ლეჩხუმისა და ქვემო სვანეთის მხარე 
### ამბროლაურის მუნიციპალიტეტი 
### ლენტეხის მუნიციპალიტეტი 
### ონის მუნიციპალიტეტი 
### ცაგერის მუნიციპალიტეტი 
## სამეგრელო-ზემო სვანეთის მხარე 
### აბაშის მუნიციპალიტეტი 
### ზუგდიდის მუნიციპალიტეტი 
### მარტვილის მუნიციპალიტეტი 
### მესტიის მუნიციპალიტეტი 
### სენაკის მუნიციპალიტეტი 
### ჩხოროწყუს მუნიციპალიტეტი 
### წალენჯიხის მუნიციპალიტეტი 
### ხობის მუნიციპალიტეტი 
## სამცხე-ჯავახეთის მხარე 
### ადიგენის მუნიციპალიტეტი 
### ასპინძის მუნიციპალიტეტი 
### ახალქალაქის მუნიციპალიტეტი 
### ახალციხის მუნიციპალიტეტი 
### ბორჯომის მუნიციპალიტეტი 
### ნინოწმინდის მუნიციპალიტეტი 
## ქვემო ქართლის მხარე 
### რუსთავი
### ბოლნისის მუნიციპალიტეტი 
### გარდაბნის მუნიციპალიტეტი 
### დმანისის მუნიციპალიტეტი 
### თეთრიწყაროს მუნიციპალიტეტი 
### მარნეულის მუნიციპალიტეტი 
### წალკის მუნიციპალიტეტი 
## შიდა ქართლის მხარე 
### გორის მუნიციპალიტეტი 
### კასპის მუნიციპალიტეტი 
### ქარელის მუნიციპალიტეტი 
### ხაშურის მუნიციპალიტეტი 
## ახალგორის მუნიციპალიტეტი 
## რესურსები ინტერნეტში 
* საქართველოს პრეზიდენტის ბრძანებულება № 665 2006 წლის 7 ნოემბერი ქ. თბილისი კულტურის ზოგიერთი უძრავი ძეგლისათვის ეროვნული მნიშვნელობის კატეგორიის მინიჭების შესახებ 

## სქოლიო
*
პუშკინი (ქალაქი)

**პუშკინი** (, 1918 წლამდე — **ცარსკოე-სელო**, 1937 წლამდე — **დეტსკოე-სელო**) — ქალაქი რუსეთში, ფედერალური მნიშვნელობის ქალაქ სანქტ-პეტერბურგის შემადგენლობაში. მიეკუთვნება პუშკინის რაიონს. წარმოადგენს მსხვილ ტურისტულ, სამეცნიერო, სასწავლო და სამხედრო-სავაჭრო ცენტრს,  მოიცავს მთელ რიგ ძეგლებს, რომელიც დაცულია იუნესკოს მიერ, ერთიანდება სანქტ-პეტერბურგის ისტორიულ ცენტრსა და მასთან დაკავშირებული ძეგლთა კომპლექსებში. 2010 წლის დასაწყისში ქალაქის მოსახლეობა 99 388 ადამიანს, ხოლო ამავე წლის 14 ოქტომბრის აღწერით 92 889 ადამიანს შეადგენდა.

## რესურსები ინტერნეტში 
* 
* Tsarselo.info&nbsp;— ქალაქ პუშკინის საიტი: ისტორია და ღირსშესანიშნაობები 
* ქალაქ პუშკინის ინფორმაციული პორტალი 

## სქოლიო 
კატეგორია:სანქტ-პეტერბურგის იურისდიქციის ქვეშ მყოფი ქალაქები
ვანთის სასახლე

**ვანთის სასახლე** — VIII-IX საუკუნეების ქართული ხუროთმოძღვრული კომპლექსი თელავის მუნიციპალიტეტის სოფელ ვანთაში. კომპლექსიდან დღესდღეობით შემორჩენილია ფეოდალის დიდი სასახლის ნანგრევები, დარბაზული ეკლესია, იქვე ახლოს აბანოსა და სხვადასხვა დანიშნულების გვიანდელ ნაგებობათა ნაშთია. რიყის ქვით ნაგები ორსართულიანი სასახლის ყოველ სართულზე თითო - თითო დიდი და პატარა დარბაზი ყოფილა. ვიწრო პატარა სარკმლებიანი პირველი სართული დამხმარე და სამეურნეო დანიშნულებას ასრულებდა (შემორჩენილია დიდი ბუხარი). მეორე სართული საცხოვრებელი იყო. ნათდებოდა ნალისებრთაღებიანი, მაღალი და ფართო სარკმლებით. ასასვლელად შენობას გარედან მიშენებული ჰქონდა ფართო კიბე, სართულშუა გადახურვა ხის კოჭებს ეყრდნობოდა. ვანთის სასახლე ადრინდელი ფეოდალური ხანის საერო ხუროთმოძღვრების მნიშვნელოვანი ძეგლია.

სასახლეს 2006 წლის, საქართველოს პრეზიდენტის ბრძანებულების თანახმად მიენიჭა  ეროვნული მნიშვნელობის კატეგორია.

## ლიტერატურა 
* ბერიძე ვ., ძველი ქართული ხუროთმოძღვრება, თბ., 1974

## სქოლიო
კატეგორია:თელავის მუნიციპალიტეტის არქიტექტურული ძეგლები
კატეგორია:ეროვნული მნიშვნელობის კატეგორიის კულტურის უძრავი ძეგლები
როკლენდი

საკუთარი სახელი **როკლენდი** შეიძლება აღნიშნავდეს:

* როკლენდი — ქალაქი აიდაჰოში 
* როკლენდი — ქალაქი უისკონსინში
* როკლენდი — სოფელი უისკონსინში
სესტრორეცკი

**სესტრორეცკი** () — ქალაქი რუსეთში, ფედერალური მნიშვნელობის ქალაქ სანქტ-პეტერბურგის დაქვემდებარებაში. მიეკუთვნება საკურორტო რაიონს, წარმოადგენს ზღვისპირა კურორტს თავისი მინერალური წყლებითა და სამკურნალო ტალახით. მდებარეობს კარელიის ყელის სამხრეთ ნაწილში. 2010 წლის მონაცემებით ქალაქის მოსახლეობა 37 248 ადამიანს შეადგენდა.

## რესურსები ინტერნეტში 
* სესტრორეცკის ოფიციალური საიტი 
* სესტრორეცკის საინფორმაციო პორტალი 
* სესტრორეცკი ენციკლოპედიაში „ჩემი ქალაქი“ 

## სქოლიო 
კატეგორია:სანქტ-პეტერბურგის იურისდიქციის ქვეშ მყოფი ქალაქები
კონსტანტინე სეფიაშვილი

'''კონსტანტინე 'კოკა' სეფიაშვილი''' (დ. 19 მარტი, 1986) — ქართველი ფეხბურთელი, ფოთის „კოლხეთის“ მეკარე.

## ტიტულები 
* უმაღლესი ლიგა: 2012/2013
* საქართველოს თასი: 2010/2011, 2012/2013
* პირველი ლიგა: 2010/2011

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

კატეგორია:დაბადებული 1986
კატეგორია:ქართველი ფეხბურთელები
კატეგორია:გაგრას ფეხბურთელები
კატეგორია:თბილისის დინამოს ფეხბურთელები
კატეგორია:რუსთავის მეტალურგის ფეხბურთელები
კატეგორია:ფოთის კოლხეთის ფეხბურთელები
კატეგორია:დაბადებული 19 მარტი
Transmission IV

***Transmission IV*** — ბრიტანული პროგრესული როკ-ჯგუფ Porcupine Tree-ს მეოთხე და უკანასკნელი დისკი სერიიდან Transmission, რომელიც ხელმისაწვდომი იყო მხოლოდ სპეციალურ სერვისზე ხელმომწერთათვის. მასში შეტანილია კომპოზიციის „Moonloop“ სრული ვერსია, რომელიც შემოკლებული სახით მოხვდა 1995 წლის ალბომში  *The Sky Moves Sideways*.

2006 წლის გამოცემა წარმოადგენს ფან-კლუბისთვის გამოცემული ვარიანტის სრულ ასლს, რომელიც 2001 წელს 500 ასლის ოდენობით დაიბეჭდა. ხელახალი გამოცემის რემასტერინგის ავტორია სტივენ უილსონი.

## სიმღერების სია
## პერსონალი
* კოლინ ედვინი – ბას-გიტარა
* კრის მეიტლენდი – დასარტყმელი საკრავები
* სტივენ უილსონი - გიტარა, კლავიშებიანი საკრავები, სემპლერი

## მოწვეული მუსიკოსები
* მარკუს ბატლერი - ჰარმონიკა
* რიკ ედვარდსი - პერკუსია

## სქოლიოს სია
კატეგორია:Porcupine Tree-ს ალბომები
კატეგორია:2001 წლის ალბომები
კრის კუპერი

**კრის კუპერი** (; 9 ივლისი, 1951) — ამერიკელი მსახიობი. პოპულარული გახდა 1990-იანი წლების ბოლოს. არის ოსკარისა და ოქროს გლობუსის ლაურეატი.

## ფილმოგრაფია
## რესურსები ინტერნეტში
* 

კატეგორია:დაბადებული 1951
კატეგორია:ოსკარის მფლობელი კინომსახიობები
კატეგორია:დაბადებული 9 ივლისი
კატეგორია:ამერიკელი მამაკაცი კინომსახიობები
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:მსახიობები ანბანის მიხედვით
კატეგორია:ცოცხალი ადამიანები
ლოპოლითი

**ლოპოლითი** (ბერძნ. lopás – ჯამი და líthos – ქვა) — ბრტყელი ჯამისებრი ფორმის თანხმობითი, ფენათშორისი ინტრუზია, რომელიც განლაგებულია სინკლინებსა და მულდაში. ცენტრალური ნაწილი დაწეული, ხოლო კიდეები აზევებული აქვს. დიამეტრში ლოპოლითი ათეულ კილომეტრს აღწევს. სიმძლავრე მრავალი ასეული მეტრია. როგორც წესი, ლოპოლითი განვითარებულია ბაქნისებურ სტრუქტურებში, რომელიც აგებულია ძირითადი შედგენილობის ქანებით. უმსხვილესი დიფერენცირებული ლოპოლითები მდებარეობს სამხრეთ აფრიკის რესპუბლიკასა და კანადაში.

## იხილეთ აგრეთვე 
* ინტრუზია

## რესურსები ინტერნეტში 
კატეგორია:ინტრუზიები
ფორესტ უიტეკერი

**ფორესტ უიტეკერი** (; დ. 15 ივლისი, 1961) — ამერიკელი მსახიობი, რეჟისორი და პროდიუსერი. ცნობილია იდი ამინის როლით ფილმში „შოტლანდიის უკანასკნელი მეფე“, რომლისთვისაც დაიმსახურა ოსკარის, ოქროს გლობუსისა და BAFTA-ს ჯილდოები.

## ფილმოგრაფია 
## რესურსები ინტერნეტში 
* 

კატეგორია:ამერიკელი მსახიობები
კატეგორია:დაბადებული 1961
კატეგორია:ოსკარის მფლობელი კინომსახიობები
კატეგორია:დაბადებული 15 ივლისი
კატეგორია:მსახიობები ანბანის მიხედვით
კატეგორია:ცოცხალი ადამიანები
ბობ გეილი

**მაიკლ რობერტ „ბობ“ გეილი** (დ. 21 მაისი, 1951) — აშშ სცენარისტი, პროდიუსერი და კინორეჟისორი. იგი არის რობერტ ზემეკისის ტრილოგიის „უკან მომავალში“ სცენარის თანაავტორი და პროდიუსერი. კონსულტანტის სახით მუშაობდა ამავე სახელწოდების ვიდეო თამაშის შემუშავებისას.

## ფილმოგრაფია
**უკან მომავალში* (რობერტ ზემეკისთან) (1985)
**უკან მომავალში II* (რობერტ ზემეკისთან) (1989)
**უკან მომავალში III* (რობერტ ზემეკისთან) (1990)
**უკან მომავალში: ანიმაციური სერიალი* (1991–1992) 
**ტრასა 60* (2002) (აგრეთვე რეჟისორი)

## რესურსები ინტერნეტში 
*     
* ინტერვიუ საიტზე IGN

კატეგორია:დაბადებული 21 მაისი
კატეგორია:დაბადებული 1951
კატეგორია:ამერიკელი სცენარისტები
კატეგორია:ცოცხალი ადამიანები
გრანტსბურგი (უისკონსინის სოფელი)

**გრანტსბურგი** () — სოფელი აშშ-ში, უისკონსინის შტატში, შედის ბარნეტის ოლქის შემადგენლობაში.

2010 წლის აღწერის მონაცემებით, სოფლის მოსახლეობა 1 341 ადამიანს შეადგენდა, სიმჭიდროვე 173.7 კაცი/კმ². 
ფართობი 7,77 კმ².

## რესურსები ინტერნეტში
*ოფიციალური საიტი

კატეგორია:ბარნეტის ოლქის დასახლებები
პეტროზავოდსკი

**პეტროზავოდსკი** (, ) — ქალაქი რუსეთის ჩრდილო-დასავლეთ ნაწილში, კარელიის რესპუბლიკის დედაქალაქი და უდიდესი დასახლებული პუნქტი, პრიონეჟსკის რაიონის ადმინისტრაციული ცენტრი. მიეკუთვნება პეტროზავოდსკის საქალაქო ოკრუგს. მდებარეობს პეტროზავოდსკის უბეში, ონეგის ტბის სანაპიროზე. 2013 წლის მონაცემებით ქალაქის მოსახლეობა 268 946 ადამიანს შეადგენდა.

## რესურსები ინტერნეტში 
* პეტროზავოდსკის ადმინისტრაციის საიტი 
* პეტროზავოდსკის არქიტექტურა 
* პეტროზავოდსკის ტრანსპორტი 

## სქოლიო 
კატეგორია:კარელიის რესპუბლიკის ქალაქები
ბლეინი (უისკონსინი)

**ბლეინი** () — ქალაქი აშშ-ში, უისკონსინის შტატში, შედის ბარნეტის ოლქის შემადგენლობაში.

2000 წლის აღწერის მონაცემებით, ქალაქის მოსახლეობა 224 ადამიანს შეადგენდა, სიმჭიდროვე 1,3 კაცი/კმ². 
ფართობი 182.0 კმ².

## იხილეთ აგრეთვე
*აშშ-ის ქალაქების სია მოსახლეობის მიხედვით

## რესურსები ინტერნეტში
*გეოგრაფიული სახელწოდებები

კატეგორია:ბარნეტის ოლქის ქალაქები
გიორგი რეხვიაშვილი

**გიორგი რეხვიაშვილი** (დ. 22 თებერვალი, 1988, საქართველო) — ქართველი ფეხბურთელი, ბათუმის „დინამოსა“ და საქართველოს ეროვნული ნაკრების მცველი.

## კარიერა 
რეხვიაშვილმა კარიერა თავის მშობლიურ ქალაქის კლუბში, რუსთავის „მეტალურგში“ დაიწყო, ის გუნდში 2009 წელს ჩაირიცხა და 65 თამაშის ჩატარება მოახერხა, კლუბში კარგი თამაშის გამო, მისით საქართველოს უძლიერესი კლუბი, თბილისის „დინამო“ დაინტერესდა, გიორგი თბილისურ კლუბს შეუერთდა. 1 წლის შემდეგ იჯარის წესით გადავიდა საჩხერის „ჩიხურაში“, სეზონის დასრულების შემდეგ „დინამომ“ ქართველი ფეხბურთელი ისევ დაიბრუნა, 10 მატჩის ჩატარების შემდეგ კი, რეხვიაშვილმა საჩხერერეში დაბრუნება გადაწყვიტა, „ჩიხურაში“ შესანიშნავად ითამაშა, ევროპის ლიგაზე დიდი წვლილი შეიტანა გუნდის მე-3 საკვალიფიკაციო ეტაპზე გასვლაში. მისით თურქული „ბურსასფორი“ და მაჰაჩყალის „ანჟი“ დაინტერესდა, საბოლოოდ გიორგიმ თურქეთის პირველი ლიგის კლუბ „ბოლუსფორთან“ 2 წლიან კონტრატს მოაწერა ხელი. სეზონის დაწყებიდან პირველ 5 მატჩში 90 წუთი დაჰყო მოედანზე, ხოლო მეექვსეში, „ალთორნოდუს“ წინააღმდეგ გამართულ მატჩში ვარედინი მყესები გაიწყვიტა და 43-ე წუთზე შეცვალეს.

## ტიტულები 
* უმაღლესი ლიგა ჩემპიონი (2): 2009/2010, 2013/2014
* საქართველოს თასის გამარჯვებული (1): 2013/2014
* საქართველოს თასის ფინალისტი (1): 2012/2013
* საქართველოს სუპერთასის გამარჯვებული (2): 2010/2011, 2013/2014

## რესურსები ინტერნეტში
* პროფილი Transfermarkt-ზე 
* პროფილი Soccerway-ზე 
* პროფილი უეფა-ს ოფიციალურ საიტზე 

## სქოლიო 
კატეგორია:დაბადებული 1988
კატეგორია:ქართველი ფეხბურთელები
კატეგორია:რუსთავის მეტალურგის ფეხბურთელები
კატეგორია:თბილისის დინამოს ფეხბურთელები
კატეგორია:საჩხერის ჩიხურას ფეხბურთელები
კატეგორია:დაბადებული 22 თებერვალი
კატეგორია:ცოცხალი ადამიანები
Recordings (ალბომი)

***Recordings*** — ბრიტანული პროგრესული როკ-ჯგუფ Porcupine Tree-ს კრებული, გამოცემული 2001 წლის მაისში. მასში შეტანილია b-მხარეები ალბომების  *Stupid Dream* და *Lightbulb Sun* ხმისჩამწერი სესიებიდან. აღსანიშნავია, რომ ამ პერიოდის სიმღერა, "I Fail" და "Novak" ალბომში არ არის შეტანილი. პირველი აქედან იყო შეტანილი 1997 წლის *Demo*-ში, რომელიც წარმოადგენს ალბომის სიმღერების იშვიათი დემოების კოლექციას. მეორე მოხვდა სინგლში Shesmovedon. თავდაპირველად *Recordings* შეზღუდული რაოდენობით გამოიცა, მხოლოდ 20.000 ასლის სახით.

## სიმღერების სია
ყველა სიმღერის ავტორი - სტივენ უილსონი, გარდა სიმღერებისა "Buying New Soul", "Untitled" და "Ambulance Chasing", რომლის ავტორებად ჯგუფის ოთხივე წევრია მითითებული.

## სქოლიოს სია
კატეგორია:B-მხარეების კომპილაციური ალბომები
კატეგორია:Porcupine Tree-ს კომპილაციური ალბომები
კატეგორია:2001 წლის კომპილაციური ალბომები
კატეგორია:Snapper Music-ის კომპილაციური ალბომები
საქართველოს 20 წლამდე ფეხბურთელთა ნაკრები

**საქართველოს  20 წლამდე  ფეხბურთელთა  ნაკრები**  შეიქმნა 2017 წელს, როცა საქართველოში 15 წლამდე ასაკიდან 21 წლამდე ასაკის ჩათვლით, 7 დამოუკიდებელი ასაკობრივი ნაკრები შეიქმნა, რაც ყველა ასაკობრივ ჯგუფში სანაკრებო შეკრებების ჩატარებას, ამხანაგური მატჩების დაგეგმვას და კონკურენტუნარიანი ნაკრების შექმნას გულისხმობს. ეს თავისთავად გაზრდის შანსს, რომ ასაკობრივ ნაკრებებში დიდი გამოცდილების მქონე მოთამაშეებმა არა მხოლოდ ასაკობრივ გუნდს მოუტანონ წარმატება, არამედ საბოლოოდ 21 წლამდე და მომავალში ეროვნულ ნაკრებს. 

## ჩატარებული მატჩები
## ამჟამინდელი  შემადგენლობა
## კანდიდატები
## იხილეთ აგრეთვე
*საქართველოს ეროვნული საფეხბურთო ნაკრები
*საქართველოს 21 წლამდე ფეხბურთელთა ნაკრები
*საქართველოს 19 წლამდე ფეხბურთელთა ნაკრები

## ბმულები
კატეგორია:საქართველოს ფეხბურთი